钦定古今图书集成/明伦汇编/家范典/第102卷 > 《胡氏家乘序》前人
## 钦定古今图书集成/明伦汇编/家范典/第102卷 > 《胡氏家乘序》前人

夫人之学也，贵审轻重，知取舍。轻重审而取舍明，可
谓知学矣。世固有舍梧槚而养樲棘，失肩背而养一
指，不知务者也。吾友胡子孺道学于泾野吕先生，复
与予卒业于东廓邹先生。二先生之学圣学也。圣学
莫先于孝弟，其教人也，恒举古训曰：“尧、舜之道，孝弟
而已矣。人之私其身也，视父兄犹夫人也。善，吾善也，
力吾劳也，财吾有也。”其孰能先父兄之善，不恤其劳
与有，而亟求以表章之耶？胡子视父兄之善，惟恐其
不知于人；视人之善，惟恐其不知于彼。孺道之心，苟
可以章父兄之善，则不远秦楚，必身往求之，劳与费
不恤也。予与孺道交几三十年，迹其履如一日于轻
重取舍之间，甚明于二先生之教，真“能传习矣乎？夫
师教之，友辅之，而不能体诸其身，不可谓学而体诸
其身，而莫知于师，莫信于友，不可谓笃学。”余读《胡氏
家乘》，未尝不三复慨叹，钦胡子之笃于学也。胡子其
孝弟矣乎！读胡子之《家乘》者，孝弟之心自油然生矣。
夫言表章先世之潜德，及父兄之懿行，孝子之心也，
能使天下信之，后世“传之”，名世之言也。有孝子之心
而不得名世者，文而传之，则人不信，不信不能以表
章也。其尊祖也，合族有谱，祀祠有楼，其孝友于父兄
也，存有祝美，延誉于四方；没有志传，垂芳于不朽。非
孝义发于诚切，不能详尽周至之若是也。阅其所集，
皆当世之大贤达官，不可以饰美袭取，巧致而幸得
也。雄文杰作，星烂霞绚，微言雅咏，经训箴规，所以发
潜德，表懿行，几三百篇，非孝友发于诚切，不能动师
友深知笃信之若是也。爱其亲不恤其劳，友其兄不
恤其有，非真能审轻重、知取舍者，不能终始无倦之
若是也。胡子之学，于二先生有光矣。胡子将欲刻而
藏之家塾，孝子慈孙，世求而继述之，传世岂不显乎？
《诗》曰：“无念尔祖，聿修厥德。”又曰：“孝子不匮，永锡尔类。”
吾于胡氏书之，俾世考焉。

施其恩义？“九”而曰“族”，仍合之也。不论尊卑疏近，而恩
义蔼然贯也。一身之中，四其肢，五其官，五六其脏腑，
十二其经络，百其骸，何啻云九？然而疾痛痾痒，无不
相关。不相关者，木人也。九族之痛痒相关亦然，而相
关者鲜。茫茫大众，大概木而已矣。仁人视之，不胜其
怜焉。此《九族类鉴》之所由著也。著之者谁？师文周君
也。君盖慨末俗之日漓，叹同气之不辑，以家为型，陶
冶六宇，援古证今，法戒咸备，而类鉴成焉。为纲者六，
为目者五十有八。首曰立宗，壸阈以内秩如矣；次曰
《睦族》，凡此同支肫如矣；次曰教子，圣功濬于蒙泉；次
曰《事亲》，百行肇于一本；次曰《训内》，防其厉之阶也。次
曰《治生殖》，其谷之原也。其义精，其辞剀，其指陈，人情
物理婉以尽玩之令人色动而颐解心悦而情勃。有
不觉其木之苏而仁之浃者。窃谓此书可置之座右，
人人为箴焉。“一家之九族睦则为齐，万家之九族睦
则为治天下，家家九族睦则为平。道有二乎哉？君之
所造逖矣。”乃题数语于简端，且将告于吾家之九族，
俾共遵奉。而各告其九族，则愿诸天下之家，家